Ամին Ռեյհանի

Ամին իբն Ֆարիս Ար-Ռեյհանի (, ), արաբ գրող (Լիբանան)։ 1888 թվականից ապրել է Ամերիկայում, սովորել Կոլումբիայի համալսարանի իրավաբանական ֆակուլտելում։ Հայրենիք վերադառնալուց հետո (1904) պրոպագանդել է Արևմուտքի և Արևելքի քաղաքակրթությունները համադրելու գաղափարը, քարոզել մարդու ինքնակատարելագործում։ Ռեյհանի բարոյափիլիսոփայական հայացքներն արտահայտվել են «ար-Ռեյհանիյաթ» (հ․ 1-4, 1922-1923) ժողովածուում զետեղված, հիմնականում ինքնակենսագրական բնույթի Էսսեներում, հոդվածներում, ճառերում և արձակ բանաստեղծություններում, որոնցում, մարդկանց եղբայրության կոչեր անելուն գուգընթաց, նկարագրել է արաբների ծանր կյանքը օտարության մեջ, քննադատել ամերիկյան բուրժ․ իրականությունը։ Գովերգել է Լիբանանի բնությունը, հասնելով բնապաշտության («Լիբանանի սիրտը», 1924)։ Արաբական երկրներ կատարած ուղևորությունները նյութ են տվել «Արաբական կառավարողները» (1924), «Նեջդայի ժամանակակից պատմությունը» (1927), «Իրաքի սիրտը» (1935) գրքերի ստեղծման համար։ Ռեյհանը գրել է նաև «Հատակի շուշանը» (1915) և «Հարեմից դուրս» (1917) վեպերը։

Ծանոթագրություններ 

Լիբանանցի գրողներ
ԱՄՆ-ում օսմանյան ներգաղթյալներ
20-րդ դարի ամերիկացի վիպասաններ
Արաբ բանաստեղծներ
Արաբ պատմաբաններ
Արաբ քաղաքական գործիչներ
Կոլումբիայի համալսարանի շրջանավարտներ
Ավտոճանապարհային վթարներից զոհվածներ
Ամերիկացի տղամարդ վիպասաններ
20-րդ դարի ամերիկացի բանաստեղծներ
Լիբանանի քաղաքական գործիչներ
Արաբալեզու գրողներ